section_heading: Životopis
paragraph_text: Mile Novaković rodio se je 29. travnja 1950. u selu Kirinu blizu Vrginmosta. Osnovnu školu završio je 1964. godine, gimnaziju 1968., a Vojnu akademiju JNA, smjer pješaštva, odličnim uspjehom 1972. godine. Nakon Akademije, Novaković je prošao i više vojnih smjerova: 1978. Viši smjer vojne policije, 1983. Zapovjedno-stožernu akademiju kopnene vojske i to sve s odličnim uspjehom. Studirao je i u Ratnoj školi, ali je školovanje prekinuo zbog raspada SFRJ i rata protiv Hrvatske.